en en en en en id en en fr ms ca id en en en id en en fr ms ca id en id ms tl tl id id id id id ms en id ms id id ms id id ms id ms id id id tr id id id id ms id id id id id id ms id id id id id ms id id sw id id id id es id ms ms id ms id id ms id ms ms id id en en en de en en nl en en en id en en id en id en ms fr en id id en en en lv id ms id en ms en ms ms ms ms id en en en id id en en en en id id en en en en en fa en en en en en en es en en ms en fr en en en en en id en en
Jika Kita Membaca Lillāhi Ta’āla – Saifulislam.Com
Saturday , September 3 2022
Allah itu Tuhan yang Maha Pengasih.
Kita dilahirkan sebagai manusia yang diberi pelbagai pemberian, hingga lahir kita langsung sebagai seorang penghutang. Berhutang pelbagai nikmat dan modal kehidupan.
Pemiutang tidak meminta kita membayar kepada-Nya pada kadar yang Dia beri hutang.
Dia suruh kita bayar dalam ibadah yang wajib-wajib sahaja.
Dia suruh kita sumbangkan apa yang kita ada, untuk membangunkan kehidupan sesama kita. Bayaran hutang kita kepada-Nya, bukan untuk kebaikan-Nya kerana Dia tidak perlukan kita. Apabila kita membayar hutang kehidupan, kebaikannya balik kepada kita yang berhutang.
Melakukan kebaikan dengan niat kerana Tuhan yang sebaik itu, besar implikasinya.
Benda yang Tuhan suruh kita buat, ringkas-ringkas dan mengutamakan isi.
Lihat sahaja kepada perintah membaca.
Bacalah, dengan nama Tuhanmu yang menciptakan [al-‘Alaq 96: 1]
Dia perintahkan kita membaca, tetapi bacalah dengan nama Dia. Bukan supaya Dia mendapat manfaat daripada pembacaan kita, sebab Dia sentiasa Tuhanmu yang Paling Mulia (إقرأ و ربك الأكرم). Tetapi Dia menyuruh kita membaca dengan nama Dia, supaya pembacaan kita tidak menyusahkan diri kita sendiri. Pembacaan kita menatijahkan apa yang sepatutnya. Pembacaan kita tidak menatijahkan apa yang tidak patut dan tidak perlu.
Jika kita membaca LILLAHI TA’ALA, tulisan di kulit kayu dan keping batu pun kita sanggup baca. Kita baca kerana mahu mencari ilmu. Kita mahu mencari kebenaran. Yang mendatangkan kemanisan ialah pada mengetahui apa yang kita tidak tahu. Mengetahui apa yang tidak diketahui, segera menyedarkan kita bahawa kita sedang diajar oleh Dia.
Ia mengajarkan manusia apa yang tidak diketahuinya. [al-‘Alaq 96: 5]
Jika kita membaca LILLAHI TA’ALA, kita membaca kerana mahu mendapatkan apa yang Dia perintahkan kita cari melalui baca. Baca untuk mengenal Dia, baca untuk mengenal diri kita sendiri, baca untuk mengenal kehidupan.
Apabila kita membaca bukan LILLAHI TA’ALA, kita terpesong daripada asas membaca. Kita letakkan pelbagai syarat kepada bahan baca agar ia kita baca. Ia mesti cantik, ia mesti ditulis dengan font yang sesuai, ia mesti tidak terlalu panjang, ia mesti tidak terlalu pendek, ia mesti berserta ilustrasi, mesti ergonomik, macam-macam syarat kita letakkan supaya kita baca.
Ia tidaklah salah sepenuhnya.
Tetapi ia boleh menghilangkan tujuan asal kita membaca.
Asalnya kita baca kerana keperluan.
Tetapi tanpa sedar kita baca kerana kemahuan.
Apabila sesuatu kita lakukan, pada kadar kemahuan melebihi keperluan, yang kita layan bukan fitrah diri mencari kebenaran, tetapi nafsu yang mencari keseronokan.
Yavuz Sultan Selim yang memerintah Daulah Uthmaniyyah antara tahun 1512 hingga 1520, semasa belum menjadi Sultan, beliau adalah putera raja yang tidur 3 jam sehari, dan memperuntukkan 8 jam sehari untuk membaca. Tabiat membaca di usia mudanya berlanjutan, hingga di zaman pemerintahannya. Tatkala baginda melakukan ekspedisi ke Syam, Palestin hingga ke Mesir, antara tahun 1516 hingga 1517, baginda menyediakan seekor unta khusus membawa buku untuk dibaca!
Itulah Sultan Dawlah Uthmaniyyah yang membaca Lillahi Ta’ala.
Semasa lapang dia membaca.
Semasa perang pun dia membaca.
Dan ia bukanlah eksklusif kepada Yavuz Sultan Selim semata-mata.
400 tahun sebelumnya, tradisi membaca berada di mana-mana dunia Islam. Perpustakaan di Cordova mengandungi 600,000 buah buku. Manakala Raja Charles V yang memerintah Perancis pada masa itu ‘hanya’ ada 900 buku di perpustakaannya dan beliau sudah pun dianggap sebagai raja yang paling ‘berpendidikan’ di zaman berkenaan.
Apabila Ancyra (Ankara) ditawan oleh Khalifah Harun al-Rashid (766-809), dan kekuatan Byzantine kemudiannya tumpas di tangan Khalifah al-Ma’mun (785-833), kedua-dua mereka ditawarkan dengan wang siling emas, namun mereka menolak tawaran itu. Sebaliknya apa yang diminta adalah bayaran dalam bentuk buku-buku klasik tulisan tangan yang sarat dengan ilmu pengetahuan.
Hari ini kita berkira.
Buku mahal sedikit, kita mengeluh.
Buku tebal sedikit, kita mencemuh.
Jika di dalam buku yang ‘membosankan’ seperti ini ada banyak kebaikan yang menemukan kebenaran, masihkah ia tidak cukup sebab untuk menjadikan kita membacanya?
Kita teralpa daripada catatan sejarah, di zaman buku begitu dihargai seperti yang diceritakan sebelum ini, menghasilkan buku bukan sebarangan usaha.
Shihabuddin al-Nuwayri (1262-1332), seorang sejarawan Mesir di era Mamluki, bekerja sebagai seorang penyalin buku. Setiap naskhah buku, tiada mesin untuk mencetakkan sebanyak naskhah yang kita mahu. Al-Nuwayri menulis tangan salinan Sahih al-Bukhari dan menjualnya dengan harga seribu dinar emas, seperti yang Ibn Hajar ceritakan di dalam al-Durar al-Kaminah.
Susahnya hendak menghasilkan senaskhah buku.
Mahalnya harga sebuah buku.
Tetapi baca itu Allah perintahkan.
Buku dan penulisan Allah muliakan.
Nuun. Demi Pena dan apa yang mereka tuliskan padanya (al-Qalam 68: 1]
Nun itu huruf yang ditulis.
Qalam itu pena yang menulis.
Wa mā yasthurūn itu lembaran-lembaran yang ditulis padanya tulisan.
Hanya Sang Penulis yang tidak dinyatakan.
Kerana hakikatnya semua buku, pena dan isi kandungannya adalah datang daripada Sang Penulis itu, Tuhan yang Maha Berilmu lagi Maha Bijaksana.
Jika kita membaca LILLAHI Ta’ala, kita sabar dalam menuntut ilmu dengan guru yang suaranya tidak lantang, gaya penyampaiannya tidak menarik, malah sabar dengan kematu buku lali bersila di lantai kayu, buluh mahu pun batu. Sebabnya, yang dicari dalam majlis ilmu adalah kebenaran.
Jika kita membaca LILLAHI TA’ALA, kita membaca kerana mahukan bertemu dengan kebenaran. Maka semasa membaca bahan seperti bahan sejarah, kita menyabarkan diri dengan ‘kebosanan’. Sejarah tidak perlu ditokok-tambah. Malah kita tidak mahu ia ditokok-tambah. Kita membaca sejarah kerana kita mahu tahu apa yang sebenarnya.
“Bangku sekolah tidak ingin bersaing dengan ahli retorika. Bakat itu bawaan. Oleh karena itu, bangku sekolah tidak mengajarkan bagaimana orang yang mempunyai retorika, tetapi mengajarkan bagaimana menulis yang baik, penuh nalar, dan sistematis. Di jurusan sejarah juga diajarkan untuk menghormati fakta. Jadi, lebih mengarah pada substansi daripada retorika.
Diharapkan bahawa kekayaan substantif jauh lebih menarik daripada keindahan retorika. Lagi pula, keindahan sejarah tidak terletak pada gaya bahasa tetapi pada presisinya. Pada Sejarah Kuantitatif yang banyak menggunakan statistik, keindahan justru terletak pada angka-angka. Tidak ada yang lebih indah daripada kebenaran!” (Kuntowijoyo. 2013. Pengantar Ilmu Sejarah. Yogyakarta: Penerbit Tiara Wacana)
Sebagaimana berpakaian kerana Allah akan mengutamakan ciri menutup aurat berbanding rekaan dan gemerlapan, demikianlah membaca kerana Allah akan mengutamakan isi kandungan berbanding rupa paras malah harga yang dinyatakan.
Manusia yang tidak membaca melanggar perintah Tuhan.
Manusia yang membaca pun, apabila tidak membaca kerana Dia, belum mentaati Tuhan.
Pembacaannya tidak membesarkan Tuhan.
Pembacaannya hanya membesarkan industri.
Adakalanya industri berkhidmat untuk ilmu.
Adakalanya industri tersasar dan mengkhianati ilmu.
Duit dilaburkan membeli bahan baca, kedai buku di mana-mana untuk membekal bahan baca, kilang bekerja siang malam mencetak bahan baca, tetapi pembacaan kita cair tidak mendukung kebenaran, apabila membaca bukan lagi kerana perintah Tuhan, tetapi mematuhi kemahuan sebuah keseronokan.
Bacalah dengan nama Dia.
Tuhanmu yang menjadikan baca, rutin manusia yang setia dengan kebenaran.
Facebook Notice for EU! You need to login to view and post FB Comments!
Previous Kerana Aku Seperti Air
Next Harakah(Daily): Mencari Husnul Khatimah
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
18/06/2014 at 12:46 PM
Membaca dapat membentuk minda kita belajar menyusun fakta. Dan apabila kita membaca dengan nama Dia, maka fakta yang tersusun itu lebih bermakna sebab kita dapat memberi manfaat kepada orang lain dengan berkongsi apa yang kita baca dan apa yang kita faham dengan perkara yang kita baca. Mungkin juga diskusi dengan manusia lain jadi lebih tenang (jika apa yang kita baca itu bukan gosip).
Saya lah yang rasa macam itu.
Saya pernah come across satu quote ni katanya, ‘ a child who reads will be an adult who thinks’. Saya fikir quote ni ada benarnya, manusia yang kurang membaca, jadi kurang untuk berfikir
18/06/2014 at 5:06 PM
Terima kasih, Ustaz. Selepas membaca entri ini, saya mengira berapa buah buku saya baca keranaNya. Astaghfirullah.
Ustaz, saya berminat untuk membaca perihal sunni-syiah.
Cuti semester ini, saya sedang membaca Tsumma tadaitu kemudian Bal Dhalalta. Selepas ini, saya mahu membaca Tarikh Tabari : Yazid B Muawiyah yang dipinjam di librari.
Mungkin Ustaz boleh beri cadangan penambahan buku dan sedikit pandangan ustaz berkenaan isu ini? 🙂
06/07/2014 at 7:21 AM
Sungguh membuka jiwa dan minda.
Entah kenapa terasa tenang apabila membaca entri ini.
06/07/2014 at 7:22 AM
Sungguh membuka jiwa dan minda.
Entah kenapa terasa tenang apabila membaca entri ini.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved